Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: a 11/1994. (VI. 8.) MKM rendelethez
Paragraph Index: 452

3. Felvétel a középiskola, szakiskola kilencedik évfolyamára 3.1. A középiskola és a szakiskola kilencedik évfolyamára a tanulók az 3.1.1. általános és a 3.1.2. rendkívüli felvételi eljárás keretében vehetõk fel. 3.2. Az általános felvételi eljárás egy fordulóból áll. Az eljárásban részt vevõ tanuló több — központilag kiadott — jelentkezési lapot állíthat ki. A jelentkezési lapokon egy-egy iskola tüntethetõ fel. Egy jelentkezési lapon az iskola több tagozata is megjelölhetõ. A jelentkezési lapokon a tagozat belsõ kódját minden esetben fel kell tüntetni. 3.3. A jelentkezési lapon csak a tanuló hivatalos, az iskola törzslapján szereplõ neve tüntethetõ fel. A jelentkezési lapon fel kell tüntetni a tanuló fényképes diákigazolványának számát (a továbbiakban a név és a diákigazolvány száma együtt: tanulói azonosító adatok). Az ideiglenes diákigazolvány száma nem tüntethetõ fel a jelentkezési lapon. Ha a tanuló nem rendelkezik fényképes diákigazolvánnyal, a jelentkezési lapján az általános iskola által közölt tízjegyû azonosító kódot kell feltüntetni. A tízjegyû azonosító kódot a Felvételi Központ küldi meg az általános iskolának. 3.4. A tanulónak — a jelentkezési lapon kívül — külön adatlapot is ki kell állítania, két példányban (a továbbiakban: tanulói adatlap), melyben feltünteti, hogy hány jelentkezési lapot állított ki, több jelentkezés esetén — akkor is, ha ugyanarról az iskoláról van szó — feltüntetve továbbá a felvételi kérelmek rangsorát. A rangsorolást nem iskolánként, hanem tagozatonként kell elvégezni. A tanulói adatlapon fel kell tüntetni a tanulói azonosító adatokat. 3.5. A tanuló osztályfõnöke átveszi a jelentkezési lapokat és a tanulói adatlapokat, és ellenõrzi, hogy a tanulói azonosító adatokat, továbbá a tagozatok belsõ kódját helyesen tüntették-e fel a jelentkezési lapokon, valamint a tanulói adatlapokon. 3.6. Az általános iskola a tanulók által kiállított 3.6.1. jelentkezési lapokat a középfokú iskoláknak, a tanulói adatlap egy példányát pedig a Felvételi Központnak megküldi, 3.6.2. tanulói adatlap második példányát borítékba zárja, és a tanuló végleges döntéséig megõrzi oly módon, hogy ahhoz — az e rendeletben meghatározott javítási lehetõségen kívül — ne lehessen hozzáférni. 3.7. Ha a tanköteles tanuló nem nyújt be jelentkezési lapot, az igazgató írásban tájékoztatja a tanulót és a szülõt az iskolába járási kötelezettségrõl és az e melléklet 6.1—6.4. pontjában szabályozott eljárásról. 3.8. Az általános felvételi eljárás — függetlenül attól, hogy ki az iskola fenntartója — a tanév rendjérõl szóló rendeletben meghatározott idõpontban kezdõdik és ideig tart. A jelentkezõ bármilyen meghallgatása, megmérettetése [(pl. felvételi vizsga, felvételi beszélgetés, játékos felmérés) a továbbiakban: felvételi meghallgatás] ebben az idõszakban tartható. 3.9. Ha a helyi önkormányzat által fenntartott iskola az általános felvételi eljárás keretében felvételi meghallgatást kíván szervezni, ennek idõpontjáról értesíti a fenntartó önkormányzat jegyzõjét, fõjegyzõjét. 3.10. Ha a helyi önkormányzat által fenntartott iskolák által a felvételi meghallgatásra kitûzött idõpontok azonos idõre esnének, a jegyzõ, fõjegyzõ az érdekelt iskolák igazgatóival egyeztetve meghatározza a felvételi meghallgatások idõpontját oly módon, hogy azok különbözõ napokra essenek. Ha az iskolák száma miatt ez nem lehetséges, akkor azonos napon eltérõ idõpontok is kitûzhetõk. A felvételi meghallgatás idõpontja nem eshet a tanév rendjérõl szóló rendeletben meghatározott tanulmányi versenyek fordulójának idõpontjaira. 3.11. Ha a felvételt hirdetõ iskola felvételi meghallgatást szervez, minden esetben legalább két napot köteles kijelölni ebbõl a célból. 3.12. Az írásbeli vizsgával kapcsolatos — az 1.14. pont szerint el nem döntött — észrevételeket a fenntartó bírálja el. 3.13. A közoktatásról szóló törvény 66. §-ának (2) bekezdése alapján a kötelezõ felvételt biztosító iskola és a kijelölt iskola a tanköteles tanulót — felvételi meghallgatás nélkül — köteles felvenni. 3.14. Az általános iskola az általános felvételi eljárás idején egy alkalmat köteles biztosítani ahhoz, hogy a tanuló és a szülõ közösen módosíthassa a tanulói adatlapot. A módosítás új módosító tanulói adatlap kitöltésével történik. A módosítás során az eredetileg benyújtott tanulói adatlapon feltüntetett iskolához újabb tagozat írható be, illetõleg az eredetileg beírt rangsor megváltoztatható, a beírt jelentkezések azonban nem törölhetõk. Új tagozat csak az érintett középfokú iskolával történt elõzetes egyeztetés alapján jelölhetõ meg. Az egyeztetés tényét a középfokú iskolába eredetileg benyújtott jelentkezési lapon kell feltüntetni. Az új tanulói adatlap kitöltésével a korábban kitöltött tanulói adatlap érvényét veszti. Az általános iskola a módosító tanulói adatlapokat megküldi a Felvételi Központnak, a többi adatlapot visszaadja a tanulóknak. 3.15. A Felvételi Központ a beküldött tanulói adatlapok alapján iskolánként, azon belül tagozatonként elkészíti a jelentkezõk ábécé sorrendbe szedett jegyzékét (a továbbiakban: jelentkezõk jegyzéke), és elektronikus formában megküldi a középfokú iskoláknak. 3.16. A középfokú iskola igazgatója az iskolai felvételi eljárás befejezését követõen tagozatonként elkészíti az ideiglenes felvételi jegyzéket. Az ideiglenes felvételi jegyzéket úgy kell elkészíteni, hogy a jelentkezõk jegyzékébe 2003/56. szám minden jelentkezõ neve mellé az igazgató beírja a felvétellel kapcsolatos döntését. Ha a jelentkezõ teljesítette a felvételi követelményeket, a neve mellé a felvételi rangsorban elfoglalt helye szerinti sorszámot kell beírni. Ha a jelentkezõ nem teljesítette a felvételi követelményeket, a neve mellett ezt a tényt, s a felvételi kérelem elutasítását az „E” betû alkalmazásával kell beírni. Az ideiglenes felvételi jegyzéket — tájékoztatás céljából, az 1.15. pontban meghatározottak alkalmazásával — nyilvánosságra kell hozni. 3.17. A tanulói adatlapok módosításának feldolgozását követõen a Felvételi Központ — elektronikus úton — kiegészítheti az ideiglenes felvételi jegyzékben található névsort. 3.18. A középfokú iskola igazgatója a 3.16. pontban meghatározottak szerint elkészíti a végleges felvételi jegyzéket, és elektronikus formában megküldi a Felvételi Központnak. Az iskola igazgatójának eddig az idõpontig a végleges felvételi jegyzéket kinyomtatva, minden oldalát aláírásával és az iskola körbélyegzõjének lenyomatával ellátva meg kell küldenie a Felvételi Központnak. 3.19. Az igazgató a végleges felvételi jegyzéken — tagozatonként — feltünteti a felvehetõ tanulók létszámát is. 3.20. Az OKÉV a felvételi jegyzékek alapján megállapítja, hogy melyik iskola kinek a jelentkezését fogadta el. Ha ugyanannak a jelentkezõnek több felvételi kérelmét is elfogadták, az OKÉV a tanulói adatlap alapján megállapítja, hogy melyik kapta a tanulói adatlapon a legkisebb sorszámot, és azt hagyja rajta a jelentkezést elfogadó iskola felvételi jegyzékén, a többi elfogadott jelentkezés adatait pedig törli a felvételi jegyzékrõl. 3.21. A felvételi jegyzéken legfeljebb annyi jelentkezõ maradhat, ahány tanulót az iskola az általa közölt adatok szerint fel tud venni. Ha a rangsorolt jelentkezõk száma, a jegyzék felülvizsgálata után meghaladja az iskola által közölt felvehetõ tanulói létszámot, az OKÉV a létszám fölötti jelentkezõk adatait törli a jegyzékrõl. Az OKÉV a jegyzéken maradókat a következõk szerint állapítja meg: a legalacsonyabb sorszámból kiindulva, minden esetben a következõ legalacsonyabb sorszámra lép mindaddig, ameddig a megmaradók száma el nem éri az iskola által megjelölt létszámot. 3.22. A törlés a jelentkezõ nevének oly módon történõ áthúzásával történik, hogy ezáltal a tanulói azonosító adatok olvashatók maradjanak. Az OKÉV a felvételi jegyzéken záradék formájában feltünteti — betûvel és számmal — a törölt jelentkezések darabszámát, valamint a törölt sorszámokat. 3.23. Az OKÉV visszaküldi a tanulói adatlap alapján egyeztetett felvételi jegyzéket a felvételt hirdetõ középfokú iskolának. 3.24. A felvételi jegyzék kézhezvétele után a felvételt hirdetõ középfokú iskola — a jegyzéknek megfelelõen — megküldi a felvételrõl vagy az elutasításról szóló értesítést a jelentkezõnek és az általános iskolának. Az általános iskola értesítése jegyzék formájában is történhet. 3.25. Az iskola igazgatója a felvételrõl vagy az elutasításról szóló értesítések megtörténte után a következõ tanév elsõ napjáig rendkívüli felvételi eljárást írhat ki. 3.26. Abban az esetben, ha az általános felvételi eljárás keretében a felvehetõ tanulói létszám kevesebb mint kilencven százalékát sikerült betölteni, a rendkívüli felvételi eljárást ki kell írni. A kiírást meg kell küldeni a székhely szerint illetékes önkormányzat jegyzõjének, fõjegyzõjének, továbbá az OKÉV-nek, amely a megküldött és összesített adatokat közzéteszi az Interneten, és megküldi a fõjegyzõk részére. 3.27. A rendkívüli felvételi eljárásban új jelentkezési lapot kell benyújtani a felvételt meghirdetõ iskola által meghatározott formában és idõpontig. A 3.26. pontban szabályozott rendkívüli felvételi eljárásban több jelentkezési lap is benyújtható, de egy jelentkezési lapon csak egy iskola jelölhetõ meg. A felvételi kérelmekrõl az iskola igazgatójának kell döntenie.

Source: https://magyarkozlony.hu/hivatalos-lapok/82323d16265c6bd19af3a9047d81cbc585052f67/dokumentumok/7cce2893cabe5d9f1766df0aa57cb37b1457ddee/letoltes